РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  45

от заседание на Комисия ”Професионална квалификация, информационни технологии и статистика” на ВСС,
проведено на 02.12.2014 г.

Днес, 02.12.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев  - отсъства
ЗА ПРЕДСЕДАТЕЛ:         Мария Кузманова
	    ЧЛЕНОВЕ:	Елка Атанасова - отсъства
		Юлия Ковачева
		Галина Карагьозова
		Даниела Костова 
		Михаил Кожарев – отсъства

На заседанието присъстваха експертните сътрудници към комисията: Светослав Неделчев –  началник отдел "ИОВСС" и Мирослава Чирпъкова – началник отдел "ИООСВ" - дирекция „ИТСС” при АВСС. 

1.ОТНОСНО: Заявление за достъп до обществена информация от Божидар Божанов.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Да се уведоми Божидар Божанов за следното: 
По въпрос 1: Не е възлагана обществена поръчка, няма техническо задание. В отговор на препоръките  в поредицата от доклади, в периода преди 2005 г., за изпълнение на ангажиментите на Република България в областта "Правосъдие и вътрешни работи" за случайно разпределение на делата и изискванията на Закона за съдебната власт, през 2005 година в Администрацията на ВСС се разработи програмен продукт LawChoice. С решение на ВСС от 21.09.2005, 12.04.2006, 07.06.2006 продуктът се въведе в тези съдилища, които не използват софтуер за случайно разпределение на делата и към настоящият момент програмата се доразвива и актуализира от АВСС. 
По въпрос 2 и 3: Исканата информация има характер на интелектуален продукт, който се използва от съдилищата за спазване на чл. 9 от ЗСВ, не съставлява обществена информация. 
1.2. Решението да се предостави на Зорница Златева - отговорен служител по ЗДОИ.

2.ОТНОСНО: Предоставяне на информация за изпълнението на Стратегията за превенция и противодействие на корупцията в съдебната система за периода януари – декември 2014 г.
Приложение: Извлечение от протокол № 42/17.11.2014 г. от заседанието на комисия „Професионална етика и превенция на корупцията” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Възлага ит-експертите от дирекция „ИТСС” при АВСС да изготвят информация за изпълнението на Стратегията за превенция и противодействие на корупцията в съдебната система за периода януари – декември 2014 г. и я предоставят на комисия „Професионална етика и превенция на корупцията” на ВСС.

3.ОТНОСНО: Предложение от Соня Найденова – Представляващ ВСС, във връзка с предстоящото изготвяне на Годишната програма на ВСС за 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
	3.1. Изразява становище, годишната програма на Висшия съдебен съвет за 2015 година да бъде структурирана по политиките на ВСС. 

4.ОТНОСНО: Писмо от Пол Гилиган относно преработен с Генерална дирекция „Правосъдие” на ЕК Въпросник за събиране на фактическа информация за структурните гаранции за независимостта на съдебната власт
	Приложение: Извлечение от протокол № 49/20.11.2014 г. от заседанието на комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	4.1. Възлага ит-експертите - дирекция „ИТСС” при АВСС да подготвят отговори по Въпросника на ЕК, който да предоставят на комисия „Международна дейност” на ВСС.

5.ОТНОСНО: Писмо от Ивелина Николова – Главен секретар на Министерство на правосъдието, относно предоставяне на позиция за съставяне на таблица, съгласно документ, посветен на „Courts Authority Table”, в рамките на проект „База данни на съдилищата в ЕС” във връзка с предстоящо 30-то заседание на експертната група към ЕК по Европейския портал за електронно правосъдие.
Комисията е взела решение по протокол № 12/25.03.2014г.,че не може да изрази позиция по структурата на таблица от база данни на съдилищата в ЕС.
  
Исканата информация в особено спешен порядък не може да бъде предоставена поради факта, че няма представител от Висш съдебен съвет в работната група, не е запозната с детайлите на провежданите срещи и обсъждания, както и недостатъчната информация по предоставените копия на работни материали на английски език. Висш съдебен съвет е бенефициент по проект „Електронно правосъдие - проучване и изграждане на единна комуникационна и информационна инфраструктура и единен електронен портал на съдебната власт”, сключен договор № 13- 33-2/27.12.2013г. по Оперативна програма „Административен капацитет”, съфинансирана от Европейския съюз чрез Европейския социален фонд с оглед бъдещо сътрудничество между ВСС и МП следва да се получи пълна информация по проект „База данни на съдилищата в ЕС”, както и проведените до сега срещи на български език.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Потвърждава решението си от протокол № 12/25.03.2014г.
5.2. За решението на комисията да се уведоми Ивелина Николова – Главен секретар на Министерство на правосъдието. 

6.ОТНОСНО: Писмо от Ивелина Николова – Главен секретар на Министерство на правосъдието, относно доработване на информационните системи за управление на съдебните дела в окръжните съдилища, във връзка с разработката на нова административна информационна система на ЦРЮЛНЦ на Министерство на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	6.1. Препраща писмото от Ивелина Николова – Главен секретар на Министерство на правосъдието на фирмите разработчици на СУСД „Информационно обслужване” АД град София, „Смарт Сис“ ООД град София и „Атос България“ ЕООД град София предоставяне на Министерство на правосъдието с копие до Комисия „Професионална квалификация, информационни технологии и статистика” на ВСС на исканата информация.

	7.ОТНОСНО: Писмо от заместник-председателя на Административен съд София-град относно достъп до протоколите от разпределение на делата на сървъра на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	7.1. Фирмата-разработчик „СМАРТ СИС” ООД е уведомена и ще бъде осигурен достъп до протоколите от разпределение на делата на сървъра на ВСС.

8.ОТНОСНО: Заповед № 676/20.11.2014 г. на председателя на Районен съд – Стара Загора относно определяне на служители за достъп до ядрото на „ЕИСПП” през 2015 г. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение Заповед № 676/20.11.2014 г. на председателя на Районен съд – Стара Загора относно определяне на служители за достъп до ядрото на „ЕИСПП” през 2015 г.

9.ОТНОСНО: Писмо от Марин Маринов относно нов софтуерен продукт – калкулатор за изчисляване на адвокатски хонорари.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1.	Приема за сведение писмото от Марин Маринов.
9.2.	Да се уведомят административните ръководители на съдилищата за продукта.
9.3.	Комисията изразява благодарност за предложението на Марин Маринов.

10.ОТНОСНО: Искане от председателя на Административен съд гр.Благоевград за осигуряване на средства за закупуване на 2 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	10.1. Целесъобразно е осигуряване на средства за закупуване на 2 броя компютърни конфигурации на обща стойност 1360.00 лева за Административен съд гр. Благоевград.
10.2. Изпраща искането от председателя на Административен съд гр. Благоевград на комисия „Бюджет и финанси“ на ВСС, по компетентност.

11.ОТНОСНО: Искане от председателя на Районен съд гр. Бургас за осигуряване на средства за закупуване на 5 бр. компютърни конфигурации и ремонт на 5 печатащи устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	11.1. Искането е разгледано на заседание на Комисията на 25.11.2014г.

12.ОТНОСНО: Искане от председателя на Район съд гр. Радомир за осигуряване на средства за закупуване на 1 компютърна конфигурация, 1 брой принтер и звукозаписна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	12.1. Целесъобразно е осигуряване на средства за закупуване на 1 брой компютърна конфигурация в размер на 670.00 лева и 1 брой принтер в размер на 187,00 лева за Районен съд гр. Радомир.
12.2. Изпраща искането от председателя на Районен съд гр. Перник на комисия „Бюджет и финанси“ на ВСС, по компетентност.
12.3. Да се изиска от председателя на Районен съд гр. Радомир да окомплектова искането с необходимия брой оферти за звукозаписна техника, съобразно решение на комисията по протокол 16/15.04.2014 г., т. 7.

13.ОТНОСНО: Искане от председателя на Районен съд гр. Перник за осигуряване на средства за закупуване на скенер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	13.1. Целесъобразно е осигуряване на средства за закупуване на скенер в размер на 870.00 лева за Районен съд гр. Перник
13.2. Изпраща искането от председателя на Районен съд гр. Перник на комисия „Бюджет и финанси“ на ВСС, по компетентност.

14.ОТНОСНО: Искане от председателя на Районен съд гр. Перник за осигуряване на средства за подновяване на лицензите за компютърна антивирусна защита.
Приложение: Извлечение от протокол № 54/26.11.2014 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Отклонява искането за подновяване на лицензите за компютърна антивирусна защита.
14.2. Препоръчва на председателя на Районен съд гр. Перник да се ползват лицензи за антивирусна защита, които предоставя ВСС. 

15.ОТНОСНО: Искане от председателя на Районен съд гр. Айтос за осигуряване на средства за закупуване на 1 брой сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
	
	15.1. Целесъобразно е осигуряване на средства за закупуване на 1 брой сървър в размер на 6978.00 лева за Районен съд гр. Айтос.
15.2. Изпраща искането от председателя на Районен съд гр. Айтос на комисия „Бюджет и финанси“ на ВСС, по компетентност.

16.ОТНОСНО: Искане от председателя на Районен съд – Царево относно за осигуряване на средства за закупуване на 4 броя компютърни конфигурации, сървър и принтера.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
 
16.1. Целесъобразно е осигуряването на средства за закупуване на 4 броя компютърни конфигурации х 892.00 лева, 1 брой сървър в размер на 1692.00 лева и 1 брой принтер в размер на 612.00 лева за Районен съд гр. Царево.
16.2. Изпраща искането от председателя на Районен съд гр. Царево на комисия „Бюджет и финанси“ на ВСС, по компетентност.

17.ОТНОСНО: Искане от председателя на Административен съд гр. Шумен за осигуряване на средства за закупуване на 14 броя компютърни конфигурации.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17. Отлага разглеждането на искането от председателя на Административен съд гр. Шумен за осигуряване на средства за закупуване на 14 броя компютърни конфигурации, в съответствие с взетото решение по протокол  44 от 17.10.2012 г., т.3.
.

18.ОТНОСНО: Искане от председателя на Районен съд гр. Велинград за осигуряване на средства за закупуване на техника и софтуер за изграждане на звукозаписна система.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Връща писмото на председателя на Районен съд гр. Велинград, за окомплектоване на искането, съобразно решение на комисията по протокол 16/15.04.2014 г., т. 7.

19.ОТНОСНО: Искане от председателя на Окръжен съд гр. Варна за осигуряване на средства за закупуване на 2 броя принтери и 1 брой защитна стена.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

19.1. Целесъобразно е осигуряването на средства за закупуване на 2 броя принтери в размер на 1700.00 лева и 1 брой защитна стена в размер на 3000.00 лева за Окръжен съд гр. Варна
19.2. Изпраща искането от председателя на Окръжен съд гр. Варна на комисия „Бюджет и финанси“ на ВСС, по компетентност.

20.ОТНОСНО: Искане от председателя на Районен съд гр. Бяла Слатина за осигуряване на средства за закупуване на сървър и резервни части.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	20. Отлага разглеждането по т. 20 от дневния ред за следващо заседание на комисията.

21.ОТНОСНО: Искане от председателя на Районен съд гр. Бяла за осигуряване на средства за закупуване на 1 брой принтер, 1 брой UPS и компютърна конфигурация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

21.1. Целесъобразно е осигуряването на средства за закупуване на 1 брой принтер и 1 брой UPS в размер на 311.00 лв., и компютърна конфигурация в размер на 877.00 лв.
21.2. Изпраща искането от председателя на Районен съд гр. Бяла на комисия „Бюджет и финанси“ на ВСС, по компетентност.

22.ОТНОСНО: Искане от председателя на Районен съд гр. Свиленград за осигуряване на средства за закупуване на копирна машина.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

22.1. Искането от председателя на Районен съд гр. Свиленград за осигуряване на средства за закупуване на копирна машина не е от компетентността на комисия ПКИТС.
22.2. Изпраща искането на комисия „Бюджет и финанси” на ВСС, по компетентност.

23.ОТНОСНО: Искане от председателя на Районен съд гр. Разград за осигуряване на средства за закупуване на копирна машина.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

23.1. Искането от председателя на Районен съд гр. Разград за осигуряване на средства за закупуване на копирна машина не е от компетентността на комисия ПКИТС.
23.2. Изпраща искането на комисия „Бюджет и финанси” на ВСС, по компетентност.

24.ОТНОСНО: Предоставяне на информация на Съдебния съвет на Холандия за националните центрове за обслужване на клиенти в правораздаването.
	Приложение: Извлечение от протокол № 51/27.11.2014 г. от заседанието на комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

24.1. Възлага на ит-експертите от дирекция „ИТСС“ да подготвят и предоставят исканата информация на комисия „Международна дейност” на ВСС.

ДОПЪЛНИТЕЛНИ ТОЧКИ:

25.ОТНОСНО: Стенографски запис на проведена дискусия по предложения от Министерство на правосъдието проект на Актуализирана стратегия за продължаване на реформата на съдебната система.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

25.1. Стенографският запис на проведена дискусия по предложения от Министерство на правосъдието проект на Актуализирана стратегия за продължаване на реформата на съдебната система ДА СЕ ПУБЛИКУВА на Интернет-страницата на ВСС/Раздел „ФОРМА ЗА КОНТАКТ С ВСС” и „ПРЕСЦЕНТЪР“, за изразяване на становища. 
25.2. Да се уведомят органите на съдебната власт за решението на комисията.

26.ОТНОСНО: Писмо от Съюза на съдиите в България за предоставяне на информация за предприети мерки във връзка със случайното разпределение на делата. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

26.1. Възлага на ит-експертите от дирекция „ИТСС" да изготвят Междинен доклад на Комисия ПКИТС за мерки които да се предложат на ВСС за приемане.

ЗА ПРЕДСЕДАТЕЛ
НА КОМИСИЯТА: 
МАРИЯ КУЗМАНОВА

Началник Отдел "ИОВСС" - 
дирекция „ИТСС” АВСС:
	Светослав Неделчев ...............

Началник Отдел "ИООСВ" - 
дирекция „ИТСС” АВСС:
Мирослава Чирпъкова ...................................

Сътрудник на комисия:
Светла Кирилова........................